Gandia presenta 'La Promoneta', la nova iniciativa de la Unitat de Salut i Prevenció contra el Càncer de València
22 març 2023

## Gandia presenta 'La Promoneta', la nova iniciativa de la Unitat de Salut i Prevenció contra el Càncer de València22 març 2023Última actualització: 23 març 2023

![](../gestion/img/1c32672e7e37d72faceb9800286ff7fcfa28f9277f2dc90ed4a0aa5454638eaf.jpg)  
  

La regidora de Sanitat i Polítiques Saludables, **Liduvina Gil**, acompanyada per **Albert Argudo**, tècnic de Promoció de la Salut Contra el Càncer València han presentat aquest matí 'La Promoneta', la nova iniciativa de la Unitat de Salut i Prevenció contra el Càncer de València.  
  
Aquest és un projecte de l'Associació Espanyola contra el Càncer que té com a objectiu la divulgació del Codi Europeu contra el Càncer, reflexionant sobre factors protectors i de riscs relacionats amb aquesta malaltia i altres no transmissibles.  
  
"_La Promoneta pretén ser una experiència interactiva i participativa dirigida a la població general, que contribuïsca a conscienciar i motivar a l'elecció d'un estil de vida saludable i reflexionar sobre les dificultats que es poden trobar en aquest procés_", ha explicat Gil.  
  
Aquest projecte treballa en la línia del Departament de Sanitat i Polítiques Saludables i "_dóna continuïtat a tot el projecte de ciutat saludable_", ha afegit l'edil.  
  
La Promoneta arribarà el pròxim 30 de març a les Escoles Pies i l'horari d'exposició i mostra serà de 10.30 a 13.00?h. El taller serà de 12?a 13?h.  
  
Per la seua part, Argudo ha puntualitzat quins són els principals objectius d'aquesta nova iniciativa: “_Des de l'Associació Espanyola contra el Càncer volem fomentar la prevenció del càncer a través de la construcció d'hàbits de vida saludables_”.  
  
Segons dades de l'observatori de l'AECC, mitjançant la participació activa en programes de garbellat poblacional i l'adquisició d'hàbits de vida saludables es podrien previndre entre el 40 i el 50% de casos. I amb aquest objectiu de prevenció naix el projecte de 'La Promoneta', una unitat mòbil que farà ruta per distints municipis de la província de València.

[Documentos adjuntos](../gestion/documentos/5f64378451eb2f2f5c92a39e134345adb5f14a5d8fe4a82d632704a9c5c2f91a.png)